 Slovenská komora sestier a pôrodných asistentiek

Sekcia sestier pracujúcich na pracoviskách centrálnej sterilizácie

**VII. Celoslovenská konferencia sestier a iných zdravotníckych pracovníkov pracujúcich na pracoviskách OCS**

**Organizátor**  : Slovenská komora sestier a pôrodných asistentiek – sekcia sestier pracujúcich na pracoviskách CS

Spoluorganizátor : Nemocnica Poprad, a. s

V dňoch 15.-16.11.2017 sa v hotely Tatra v Poprade konala VII. Celoslovenská konferencia sestier a iných zdravotníckych pracovníkov pracujúcich na pracoviskách centrálnych sterilizácií.

Odborným garantom konferencie bola predsedníčka výboru odbornej sekcie sestier pracujúcich na pracoviskách CS PhDr. Yveta Béressová a spoluorganizátorom ASV Mgr. Katarína Jendrušáková podpredsedníčka odbornej sekcie.

Konferenciu otvorila PhDr. Yveta Béressová, následne odzneli príhovory hostí:

za SKSaPA - Mgr. Iveta Lazorová prezidentka SKSaPA, za Nemocnicu Poprad a.s. - generálny riaditeľ Ing. Peter Petruš MBA.

Všetkých 30 prednášok spĺňalo aktuálnosť výberu danej problematiky – zdravotnícka pomôcka v kontexte s bezpečnosťou prípravy a kompletného výkonu úpravy, kontrolné metódy predsterilizačnej prípravy a sterilizácie, prevencia nozokomiálnych nákaz, monitoring prostredia v ZZ, praktické skúsenosti v rámci pracovného procesu, novinky v príprave a ošetrovaní zdravotníckych pomôcok, kazuistiky v kontexte s použitím zdravotníckych pomôcok v rámci zdravotnej starostlivosti, novinky v dezinfekcií a sterilizácií a prístrojovej technike. Jednotlivé prednášky boli triedené do logických sledov a do blokov.

15.11.2017 Streda

**1. blok**  – úvodná téma týkajúca sa vzdelávania v oblasti sterilizácie a dezinfekcie zdravotníckych pomôcok a hodnotenia sústavného vzdelávania sestier a pôrodných asistentiek – poukázala na možnosti postgraduálneho vzdelávania určeného pre kategóriu sestra. Následne tematiky týkajúce sa problematiky prenosu infekcií na predmetoch a pomôckach, epidemiologicky yávažných bakteriálnych kmeňov – poukázali na možné kritické miesta pri prenose nozokomiálnych infekcií všeobecne. Následne prednášky v uvedenom bloku sa venovali validačným postupom v rámci využitia datalogerov, bezpečnosti práce na OCS, možnosti využitia ochranných pomôcok na stabilizáciu mikroinvazívnej mikrochirurgie. Boli nám odprezentované informácie týkajúce sa histórie vývoja popradskej nemocnice a blok bol ukončený mozajkou sťažností na prácu sestier a pôrodných asistentiek – najčastešie neprofesionálne pochybenia v pracovnom a profesionálnom konaní sestry v zdravotníckej praxi

**2.blok** program pokračoval prednáškami týkajúcimi sa kazuistík a spojenia použitia zdravotníckych pomôcok v praxi. Zaoberajúcou sa problematikou urgentného príjmu a jeho praxe, endoskopických metód v detskej urológií, ošetrovateľskou starostlivosťou o endoskopické urologické pomôcky, špecifikami liečby a ošetrovania dekubitov, endoskopickými operáciami nosa a prínosových dutín.

**3.blok**  prezentoval zdravotnícke pomôcky používané pri výmene kĺbov, podmienky a štandardy starostlivosti o chirurgické nástroje a sterilizačné nádoby, normy sterilizačných obalových materiálov, históriou vzniku a vývoja sterilizačných prístrojov, novinkami v oblasti umývacích automatov určených na predsterilizačnú prípravu

**16.11.2017 štvrtok**

**1. blok** úvodnou témou bola odprezentovaná klinická téma katarakty z pohľadu sterility, možnosťami starostlivosti o pleť s použitím spektra rôznych techník chemických a fyzikálnych, prípravou pacienta na dialyzačnú liečbu a starostlivosť. Prezentácia pôrodnej asistentky a jej úlohy v praxi nám priblížila prácu pôrodnej asistentky a jej úlohu v ošetrovateľskej praxi

Následne pokračovali prednášky týkajúce sa priamo praxe na OCS a to : pracovný proces na OCS v rámci Českej republiky pohľad systému práce vo FN Brno.

2. blok sa zaoberal témami ako využitie poplypropylénového vlákna v oblasti zdravotníctva, kontrolou účinnosti monitorovania procesu sterilizácie biologickými indikátormi, inovatívnymi skúšobnými systémami pre reprocesing zdravotníckych pomôcok, technológiami Sterrad - princípy plazmovej sterilizácie. Posledná téma bola venovaná príčinám fluktuácie sestier a možnosti perspektívneho riešenia. K všetkým témam odzneli diskuzne príspevky .

**Následne ako výsledné zhodnotenie môžeme konštatovať nasledovné :**

***→ i napriek existujúcemu a platnému legislatívnemu predpisu minimálneho personálneho a materiálno - technického zabezpečenia ( určuje prístrojové zabezpečenie pracoviska) značné množstvo OCS nemá zabezpečené čistenie chirurgických nástrojov v umývacích automatoch. Manuálne čistenie nedosahuje výsledky použité pri čistení v umývacích automatoch, kde prebieha aj termická dezinfekcia a celý proces je možné monitorovať diagnostikami na kvalitu čistenia podľa náročnosti záťaže, proteínovej záťaže, dosiahnutie parametrov termodezinfekcie a následne elektronický výpis o priebehu celého cyklu. Pri manuálnom čistení uvedené nie je možné monitorovať a tým aj získať dôkazový materiál o dodržiavaní stanovených procesných parametroch.***

***→ vhodné a žiadúce by bolo doplnenie vzdelávania v kategórií sestra v CPC v špecializačnom odbore sterilizácia a dezinfekcia zdravotníckych pomôcok, ktoré je koncipované na dodržiavanie bezpečného systému práce a validácií v zmysle prípravy a transformácie zdravotníckych pomôcok určených na opakované použitie.***

***→ riadenie pracoviska – vedúca sestra s II. st. VŠ odbor ošetrovateľstvo, CPC sterilizácia a dezinfekcia zdravotníckych pomôcok a následne postupne doplnenie PŠŠ manažment a financovanie. Staničná sestra – I. st. VŠ odbor ošetrovateľstvo a CPC sterilizácia a dezinfekcia zdravotníckych pomôcok, manažérka dennej zmeny - CPC sterilizácia a dezinfekcia zdravotníckych pomôcok***

***→ zlepšenie pracovných podmienok na OCS – doplnenie kvalifikovaných zamestnancov viacerých zdravotníckych kategórií – sestra, farmaceutický laborant, technik pre zdravotnícke pomôcky, zdravotnícky asistent – v počte podľa objemu vysterilizovaných zdravotníckych pomôcok a aj podľa náročnosti realizovaných výkonov sterilizácie a dezinfekcie zdravotníckych pomôcok .***

***→ spojenie OCS s COS respektíve vedenie pod hlavičkou operačných sál je v súčasnosti nevyhovujúce, nedostatočne presadzuje problematiku oddelenia centrálnej sterilizácie, presadzuje predovšetkým záujmy operačných odborov. OCS realizuje služby sterilizácie a dezinfekcie zdravotníckych pomôcok pre celé zdravotnícke zariadenie – má mať samostatný manažment riadenia.***

Vzdelávacia aktivita prebiehala podľa zostaveného odborného programu. Hlavným cieľom ASV bol prehľad najnovších poznatkov na celoslovenskej a medzinárodnej úrovni.

Záverom môžem konštatovať, že ASV svoj odborný, organizačný účel splnila v celej svojej šírke. Prednášky, ktorých autori dali súhlas k zverejneniu budú uverejnené na [www.steril.sk](http://www.steril.sk) – ktorá je internetovou stránkou, kde sú prezentácie aj z predchádzajúcich ročníkov. Z radov účastníkov konferencie boli zaslané a tlmočené pozitívne hodnotenia konferencie. Zároveň vyslovujeme aj poďakovanie všetkým sponzorom ASV.

V Bratislave dňa : 20.11.2017

PhDr. Yveta Béressová  predseda odbornej sekcie sestier pracujúcich na pracoviskách OCS